open-index/open-wikipedia-markdown huggingface dataset:
Α.Ο. Αναγέννηση Τρίπολης

Ο **Αθλητικός Όμιλος Αναγέννηση Αρκαδίας**, γνωστή και ως **Αναγέννηση Τρίπολης**, ήταν μία ποδοσφαιρική ομάδα που ιδρύθηκε στην πόλη Τρίπολη της Αρκαδίας το 1937. Αυτή η ομάδα αποτελούσε έναν σημαντικό παράγοντα στο ποδόσφαιρο της περιοχής και έχει αφήσει το στίγμα της στην αρκαδική αθλητική ιστορία. Τα χρώματα της ομάδας ήταν το ερυθρό και το λευκό, και η έδρα της ομάδας ήταν το Γήπεδο Φιλικών. Το σύμβολο της ομάδας ήταν ο μυθολογικός Πήγασος. 

## Ιστορία
Η πρώτη περίοδος της Αναγέννησης διακόπηκε με την έναρξη του Β' Παγκοσμίου Πολέμου το 1940, οπότε η ομάδα διαλύθηκε. Η σύγχρονη ιστορία της ξεκίνησε στη σεζόν 1974-75, όταν η ομάδα επανεμφανίστηκε στο ποδοσφαιρικό χώρο.

Το ξεκίνημα αυτής της νέας περιόδου ήταν ενθαρρυντικό, και το αποκορύφωμα ήρθε τη σεζόν 1976-77, όταν η Αναγέννηση κέρδισε αήττητη το πρωτάθλημα της Β' Αρκαδίας και προβιβάστηκε στην Α' Αρκαδίας. Εκεί, συνέχισε την επιτυχημένη πορεία της και κατάφερε να κατακτήσει το πρώτο της πρωτάθλημα στην κατηγορία τη σεζόν 1979-80. Επιπλέον, τη σεζόν 1982-83, η Αναγέννηση αναδείχθηκε κυπελλούχος της Αρκαδίας.

Το κατόρθωμα αυτό δεν ήταν το μόνο σημαντικό για την ομάδα, καθώς τη σεζόν 1984-85 κατέκτησε ξανά το πρωτάθλημα της Α' Αρκαδίας και προβιβάστηκε στη Δ' Εθνική τη σεζόν 1985-86. Ωστόσο, η παρουσία της στη Δ' Εθνική ήταν σύντομη, καθώς τερμάτισε στην προτελευταία θέση με 22 βαθμούς και υποβιβάστηκε ξανά στις τοπικές κατηγορίες.

Ως αποτέλεσμα, η Αναγέννηση συνέχισε να αλλάζει κατηγορίες, προβιβαζόμενη και υποβιβαζόμενη ανάμεσα σε Γ' και Α' Αρκαδίας. Τα επιτεύγματα του παρελθόντος δεν επαναλαμβάνονταν, και τελικά, η απόφαση για διάλυση της ομάδας ελήφθη στο τέλος της σεζόν 2014-15.

## Τίτλοι - Διακρίσεις
* **Πρωταθλήτρια Α' [[ΕΠΣ Αρκαδίας]]** (2 φορές): 1979-80, 1984-85
* **Κυπελλούχος [[ΕΠΣ Αρκαδίας]]** (2 φορές): 1982-83, 1986-87
* **Πρωταθλήτρια Β' [[ΕΠΣ Αρκαδίας]]**: 1976-77
* **Πρωταθλήτρια Γ' [[ΕΠΣ Αρκαδίας]]**: 1975-76

## Δείτε επίσης
* Κατάλογος ποδοσφαιρικών σωματείων Ε.Π.Σ. Αρκαδίας
* Ένωση Ποδοσφαιρικών Σωματείων Αρκαδίας

## Παραπομπές


## Εξωτερικοί σύνδεσμοι
* ΕΠΣ Αρκαδίας

Κατηγορία:Αθλητικοί σύλλογοι Αρκαδίας
Κατηγορία:Ιδρύσεις ποδοσφαιρικών ομάδων το 1937
Κατηγορία:Ανενεργές ποδοσφαιρικές ομάδες Ελλάδας
Χόμπιτ

Τα **Χόμπιτ** είναι πλασματική φυλή ανθρώπων στα μυθιστορήματα του Τζ. Ρ. Ρ. Τόλκιν. Έχουν περίπου το μισό ύψος ενός κανονικού ανθρώπου, και ζουν σε υπόγεια σπίτια που έχουν παράθυρα, χτισμένα σε άκρες λόφων. Τα πόδια τους έχουν φυσικές δερμάτινες σόλες που καλύπτονται από κατσαρές τρίχες, έτσι δεν χρειάζονται παπούτσια.

Τα Χόμπιτ εμφανίστηκαν για πρώτη φορά στο παιδικό μυθιστόρημα του 1937 *[[Το Χόμπιτ]]*, όπου ο πρωταγωνιστής Μπίλμπο Μπάγκινς παίρνει μέρος σε μια περιπέτεια με θέμα έναν δράκο. Στην συνέχεια του, *[[Ο Άρχοντας των Δαχτυλιδιών]]*, τα χόμπιτ Φρόντο Μπάγκινς, Σάμγουαιζ Γκάμτζι, Πίπιν Τουκ, και Μέρι Μπράντιμπακ ξεκινούν ένα ταξίδι για να σώσουν την Μέση Γη από το κακό. Στο *Το Χόμπιτ*, τα Χόμπιτ ζουν σε μια μικρή πόλη που λέγεται Χόμπιτον, που στο Ο Άρχοντας των Δαχτυλιδιών αναγνωρίζεται ως μέρος μιας ευρύτερης περιοχής, το Σάιρ, το σπίτι των Χόμπιτ της βορειοδυτικής Μέσης Γης. Ζουν επίσης σε ένα χωριό ανατολικά από το Σάιρ, που λέγεται Μπρι, όπου ζουν μαζί με τους κανονικούς ανθρώπους. Ο Τόλκιν υπονοεί πως μπορεί να υπάρχουν και άλλοι οικισμοί Χόμπιτ, που απλά οι χαρακτήρες δεν επισκέπτονται στην ιστορία.

## Παραπομπές

Κατηγορία:Χαρακτήρες από τη Μέση Γη
Κατηγορία:Φανταστικές ανθρώπινες φυλές
ΦΚ Μίκα

Η **ΦΚ Μίκα** (αρμενικά: ** Միկա ՖԱ**) είναι αρμενικός ποδοσφαιρικός σύλλογος με έδρα το Γιερεβάν της Αρμενίας.  

## Ιστορία
Ο σύλλογος ιδρύθηκε στις 30 Νοεμβρίου 1998 ως **Μίκα-Κασάχ Ασταράκ** στην πόλη Ασταράκ από τον ιδιοκτήτη της **Mika Corporation LLC**, Mikhail Baghdasarov. Ωστόσο τα κεντρικά γραφεία του συλλόγου βρίσκονταν στην οδό Μαναντγιάν 41, στο Γιερεβάν.  
Το 2000 κατέκτησε τον πρώτο της εγχώριο τίτλο, κατακτώντας το Κύπελλο Αρμενίας. Το 2007, η ομάδα μετακόμισε από το Ασταράκ στο Γιερεβάν και αγωνίζονταν στο ιδιόκτητο, νεόκτιστο στάδιό της. Ωστόσο, στο τέλος της σεζόν 2015-16 της Αρμενικής Πρέμιερ Λιγκ, ο σύλλογος ανακοίνωσε την απόσυρσή του από το επαγγελματικό ποδόσφαιρο λόγω οικονομικών (και όχι μόνο) δυσκολιών. Ο σύλλογος επέστρεψε στο επαγγελματικό ποδόσφαιρο το 2022 με νέο όνομα και έμβλημα και ξεκίνησε στο να αγωνίζεται στην Α΄ Κατηγορία ποδοσφαίρου ανδρών Αρμενίας, τερματίζοντας στην 10η θέση. Η ομάδα αυτή τη στιγμή συνεχίζει να αγωνίζεται στην ίδια κατηγορία καθώς και στο θεσμό του Κυπέλλου Αρμενίας.
## Γηπεδικές εγκαταστάσεις
Πριν από την μετακόμιση από το Ασταράκ στο Γιερεβάν και για την περίοδο 1998-2007, η ομάδα αγωνίζονταν στο **Κασαγί Μαρζίκ Στάδιο** της πόλης Ασταράκ. Από το 2008 και μέχρι το 2016 η ομάδα αγωνίζονταν στο ιδιόκτητο Στάδιο Μίκα (χωρητικότητας 7.250 θεατών), στη συνοικία **Σενγκαβίτ** του νότιου Γιερεβάν. 

## Τίτλοι
* Κύπελλα Αρμενίας (6): 2000, 2001, 2003, 2005, 2006, 2011.
* Αρμενικά Σούπερ Καπ (2): 2005, 2012
## Παραπομπές


## Εξωτερικοί σύνδεσμοι

* H επίσημη σελίδα της ομάδας στο facebook
* Η ομάδα στο transfermarkt.com
*Σύλλογοι της Α' Εθνικής Αρμενίας (2023-24)

Κατηγορία:Ποδοσφαιρικές ομάδες Αρμενίας

Κατηγορία:Ιδρύσεις ποδοσφαιρικών ομάδων το 1998
Νόρμα Ερρέρα

**Η Νόρμα Εδίτ Ερρέρα Ισούνσα** (Πόλη του Μεξικού, 24 Μαΐου 1942 -) είναι Μεξικανή ηθοποιός και τραγουδίστρια που έχει συμμετάσχει σε πολλές σαπουνόπερες και μεξικανικές ταινίες, κάνοντας το ντεμπούτο της στην τελευταία δεκαετία της Χρυσής Εποχής του Μεξικανικού Κινηματογράφου. Έχει επίσης ασχοληθεί με τη μεταγλώττιση και το θέατρο.

Σε ηλικία 15 ετών αποφοίτησε ως δασκάλα. Εκτός από την καριέρα του ως ηθοποιός, που ξεκίνησε τη δεκαετία του '60, έχει αναπτύξει καριέρα ως τραγουδίστρια και έχει κάνει ηχογραφήσεις.

## Οικογένεια
Ήταν παντρεμένη με τον παραγωγό Ραούλ Αράισα από το 1963 μέχρι το 1971. Μαζί απέκτησαν δύο παιδιά, τους επίσης ηθοποιούς Ραούλ Αράισα και Αρμάντο Αράισα. Έχει τέσσερις εγγονές: τη Ρομπέρτα και την Καμίλα, κόρες του Ραούλ, και τη Ρομίνα και την Παουλίνα, κόρες του Αρμάντο.

## Παραπομπές


Κατηγορία:Μεξικανές ηθοποιοί φωνής
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Τούρλος Νάξου

Ο **Τούρλος** είναι βραχονησίδα στη δυτική πλευρά της Νάξου**** στις Κυκλάδες η οποία βρίσκεται απέναντι και βόρεια του ακρωτηρίου Μουγκρί. 

## Παραπομπές


Κατηγορία:Βραχονησίδες της Νάξου
Φεντερίκο Αγιός

Ο **Φεντερίκο Αγιός** (22 Μαΐου 1992 -) είναι Αργεντινός ηθοποιός της τηλεόρασης, του κινηματογράφου και του θεάτρου που σήμερα ζει στο Μεξικό. 

Είναι γιος της Αργεντινής ηθοποιού Μόνικα Αγιός και θετός γιος του ηθοποιού Ντιέγο Ολιβέρα.

Σπούδασε υποκριτική στο Televisa Art Education Center και από τη δεκαετία του 2020, έλαβε μεγάλους ρόλους από την τηλεοπτική εταιρεία Televisa.

Κατηγορία:Μεξικανοί ηθοποιοί τηλεόρασης
Κατηγορία:Μεξικανοί ηθοποιοί
Κατηγορία:Αργεντινοί ηθοποιοί
Χουάν Κάρλος Μπαρρέτο

Ο **Χουάν Κάρλος Μπαρρέτο** (11 Μαρτίου 1957-) είναι Μεξικανός ηθοποιός του κινηματογράφου, του θεάτρου και της τηλεόρασης.

Έχει ξεχωρίσει για την ερμηνεία του ως Χοσέ Χουλιάν Βάσκεθ στη σειρά *[[:es:XY_(serie_de_televisión)|XY, la revista]]* (στα αγγλικά *Redemption of a breaked mind* ), η οποία βραβεύτηκε καλύτερη ταινία σε ένα από τα παλαιότερα φεστιβάλ των Ηνωμένων Πολιτειών, το BFF.

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί ηθοποιοί θεάτρου
Μπάτμαν: Σειρά Κινουμένων Σχεδίων

Το ***Μπάτμαν: Σειρά Κινουμένων Σχεδίων*** (πρωτότυπος αγγλικός τίτλος: *Batman: The Animated Series*) είναι Αμερικανική τηλεοπτική σειρά κινουμένων σχεδίων βασισμένη στον χαρακτήρα των DC Comics Batman. Η σειρά προβλήθηκε στο Fox Kids από τις 5 Σεπτεμβρίου του 1992 μέχρι τις 15 Σεπτεμβρίου του 1995, αποτελούμενη από 85 επεισόδια. Μια σειρά σίκουελ με τίτλο *[[Μπάτμαν (τηλεοπτική σειρά, 1997)|Μπάτμαν]]* προβλήθηκε από το 1997 μέχρι το 1997, αποτελούμενο επεισόδιο. Σε πολλές κυκλοφορίες home media περιλαμβάνεται ως ο τελευταίος κύκλος. 

Το *Μπάτμαν: Σειρά Κινουμένων Σχεδίων* αναγνωρίστηκε ως εξαιρετική υπερηρωική σειρά, λαμβάνοντας επαίνους για το σενάριο, την μουσική, και τις φωνητικές ερμηνείες. Η σειρά κέρδισε πολλαπλά βραβεία. Η σειρά ξεκίνησε το Σύμπαν Κινουμένων Σχεδίων της DC, που περιλαμβάνει διάφορες τηλεοπτικές σειρές, ταινίες, κόμικς, και βιντεοπαιχνίδια, περιλαμβάνοντας την ταινία του 1993 *[[Μπάτμαν: Η Μάσκα του Φαντάσματος]]*.

## Παραπομπές


## Εξωτερικοί σύνδεσμοι

* 
* 

Κατηγορία:Batman (τηλεοπτικές σειρές)
Κατηγορία:Τηλεοπτικές σειρές βασισμένες σε κόμικς της DC
Κατηγορία:Αμερικανικές τηλεοπτικές σειρές
Κατηγορία:Αμερικανικές τηλεοπτικές σειρές κινουμένων σχεδίων
Gemini (chatbot)

Η **Gemini** (παλιότερα γνωστή ως **Google Bard**) είναι εφαρμογή τεχνητής νοημοσύνης που επιτρέπει διάλογο και απαντήσεις (chatbot) που αναπτύχθηκε από την Google, βασισμένο αρχικά στην οικογένεια μεγάλων γλωσσικών μοντέλων LaMDA (LLM) και αργότερα στο PaLM (LLM). Αναπτύχθηκε ως άμεση απάντηση στην άνοδο του ChatGPT της OpenAI και κυκλοφόρησε σε περιορισμένο κοινό τον Μάρτιο του 2023, πριν επεκταθεί σε άλλες χώρες τον Μάιο.

## Παραπομπές


## Εξωτερικοί σύνδεσμοι
* 

Κατηγορία:Λογισμικό εφαρμογών
Κατηγορία:Τεχνητή νοημοσύνη
Κατηγορία:Επεξεργασία φυσικής γλώσσας
Κατηγορία:Google (λογισμικά)
Κατηγορία:Google
Κατηγορία:Google (υπηρεσίες)
Κυλινδρόφυλλο

Το **κυλινδρόφυλλο** (λατινική και επιστημονική ονομασία *Cylindrophyllum*) είναι γένος δικοτυλήδονων φυτών που ανήκει στην οικογένεια αειζωοειδή. Το γένος περιγράφηκε για πρώτη φορά από τον Γερμανό αρχαιολόγο και βοτανολόγο Μάρτιν Χάινριχ Γκούσταφ Σβάντες το 1927. Η ονομασία που έδωσε ετυμολογείται από τις αρχαίες ελληνικές λέξεις *κύλινδρος* και *φύλλο(ν)*, που διατηρούν την ίδια σημασία και στη νέα ελληνική γλώσσα.

Το γένος περιλαμβάνει τα εξής 5 είδη, όλα ιθαγενή της Ν. Αφρικής.:

* *Cylindrophyllum calamiforme*, (L.), Schwantes
* *[[Cylindrophyllum comptonii]]*, L.Bolus
* *Cylindrophyllum hallii*, L.Bolus
* *Cylindrophyllum obsubulatum*, (Haw.) Schwantes
* *Cylindrophyllum tugwelliae*, L.Bolus

## Παραπομπές


Κυλινδροφυλλο
Ο επίτακτος

***Ο επίτακτος*** (γαλλικός τίτλος: *Le Réquisitionnaire*) είναι διήγημα του Ονορέ ντε Μπαλζάκ που εκδόθηκε το 1831 και περιλαμβάνεται στις Φιλοσοφικές μελέτες της Ανθρώπινης κωμωδίας.

## Ιστορικό υπόβαθρο
Η ιστορία διαδραματίζεται κατά τη διάρκεια της Γαλλικής Επανάστασης, λίγο μετά την αποτυχημένη επίθεση των Βασιλικών στη Γκρανβίλ. Τον Νοέμβριο του 1793, στο αποκορύφωμα της Τρομοκρατίας η Εθνοσυνέλευση, αντιμέτωπη με τον πόλεμο της Βανδέας και εξωτερικές απειλές, είχε μόλις κηρύξει την επιστράτευση 300.000 ανδρών (οι επίτακτοι). 

## Υπόθεση
Η ιστορία διαδραματίζεται τον Νοέμβριο του 1793 στην πόλη Καραντάν της Νορμανδίας. Μια τοπική αριστοκράτισσα, η χήρα κόμισσα ντε Ντε έχει εγκατασταθεί στο κτήμα της στο Καραντάν για να διασφαλίσει ότι η περιουσία της δεν θα κατασχεθεί από την κυβέρνηση. Έχει έναν γιο, τον 20χρονο  Ογκίστ, ο οποίος έχει ξενιτευτεί και συμμετέχει στη Στρατιά των Εμιγκρέδων. 

Μια μέρα, οι τακτικοί επισκέπτες στο σαλόνι της κόμισσας βρήκαν τις πόρτες της κλειστές, κάτι που επαναλήφθηκε και άλλες μέρες. Αυτή η ασυνήθιστη συμπεριφορά της εκλεπτυσμένης γυναίκας που δεχόταν καθημερινά την καλή κοινωνία της μικρής πόλης, προκαλεί την περιέργεια των κατοίκων, που κάνουν διάφορες εικασίες και υποψιάζονται ότι η κυρία είτε κρύβει έναν κυνηγημένο βασιλικό ιερέα είτε έναν εραστή. 

Ένας ηλικιωμένος, απόλυτα αφοσιωμένος στην κόμισσα, έρχεται να την προειδοποιήσει για τους κινδύνους που εγκυμονούν οι υποψίες και αυτή του εκμυστηρεύεται την αλήθεια: έλαβε ένα μήνυμα από τον γιο της που της έγραφε ότι συμμετείχε στη βασιλική εξέγερση της Βανδέας, αιχμαλωτίστηκε κατά τη διάρκεια της αποτυχημένης επίθεσης στη Γκρανβίλ αλλά θα προσπαθήσει να δραπετεύσει, ελπίζοντας να φτάσει στο σπίτι μέσα στις επόμενες τρεις μέρες αν καταφέρει να ξεφύγει. Το τελευταίο βράδυ, για να διαλύσει τις υποψίες των κατοίκων της πόλης, η κόμισσα αποφασίζει τελικά να ανοίξει το σαλόνι της και να οργανώσει κανονικά την κοινωνική συγκέντρωση και, παρά την αγωνία της, παίζει θαυμάσια τον ρόλο της. Είναι σίγουρη ότι ο γιος της είναι καθ' οδόν και ότι θα φτάσει εκείνο το βράδυ. 

Στο μεταξύ, μια ομάδα επίτακτων αναμένεται στην πόλη και ένας από αυτούς απευθύνεται στον δήμαρχο της πόλης, ο οποίος δίνει στον νεαρό στρατιώτη (που πιστεύει ότι είναι ο γιος της κόμισσας μεταμφιεσμένος) αίτημα για διαμονή στο σπίτι της κόμισσας.

Δυστυχώς, όταν ο επίτακτος συστήνεται, η γυναίκα συνειδητοποιεί ότι παρά την εξαιρετική ομοιότητα, ο νεαρός άνδρας δεν είναι ο γιος της. Το ίδιο βράδυ, πεθαίνει, σαν από  αποτέλεσμα τηλεπάθειας, την ίδια στιγμή που ο Ογκίστ εκτελείται στο Μορμπιάν. 
## Παραπομπές


Κατηγορία:Μυθιστορήματα του Ονορέ ντε Μπαλζάκ
Γκολιάμ Περελίκ

Η **Γκολιάμ Περελίκ** (βουλγαρικά: Голям Перелик) είναι η υψηλότερη κορυφή στην Ροδόπη, σε απόσταση 6 χιλιομέτρων από τα ελληνοβουλγαρικά σύνορα και 19 χιλιόμετρα δυτικά του Σμόλιαν. Η κορυφή καθιστά την Ροδόπη ως την έβδομη υψηλότερη οροσειρά της Βουλγαρίας μετά την Ρίλα, τον Ανατολικό Όρβηλο, τον Αίμο, τον Σκόμβρο, το Οσόγκοβο και τον Όρβηλο. Είναι εύκολα προσβάσιμη, αλλά δεν μπορεί να αναρριχηθεί διότι μονάδα του Βουλγαρικού Στρατού βρίσκεται εγκατεστημένη σε αυτήν.

## Παραπομπές


Κατηγορία:Ροδόπη
Πεδιόκακτος

Ο **πεδιόκακτος** (λατινική και επιστημονική ονομασία *Pediocactus*) είναι γένος δικοτυλήδονων φυτών που ανήκει στην οικογένεια των κάκτων, τα κακτοειδή. Η ονομασία του γένους ετυμολογείται από τις αρχαίες ελληνικές λέξεις *πεδίον* = πεδιάδα και *κάκτος* (που διατηρεί την ίδια σημασία και στη νέα ελληνική γλώσσα). Κάποιοι πεδιόκακτοι αποκαλούνται κοινώς και «κάκτοι-σκαντζόχοιροι», μια ονομασία όμως που αναφέρεται και σε φυτά των γενών *[[Echinocereus]]* και *[[Echinopsis]]*. 

## Είδη
Από διάφορους ταξινομητές αποδίδονται στο γένος *Pediocactus* από 6 μέχρι 11 είδη. Σήμερα (Δεκέμβριος 2022) η βάση δεδομένων *[[Plants of the World Online]]* αποδέχεται τα εξής επτά είδη πεδιόκακτου, όλα ιθαγενή της Βόρειας Αμερικής:

## Συνώνυμα
Κατά καιρούς έχουν χρησιμοποιηθεί ή χρησιμοποιούνται και οι εξής τρεις ονομασίες για το γένος *Pediocactus*:

* *Navajoa*, Croizat
* *Pilocanthus*, B.W.Benson & Backeb.
* *Utahia*, Britton & Rose

Επιπλέον, το γένος *[[Sclerocactus]]* ήταν σε κάποιο διάστημα συγχωνευμένο με το *Pediocactus*, οπότε οι δύο ονομασίες ήταν συνώνυμες, αλλά σήμερα αυτή η συγχώνευση θεωρείται λανθασμένη και το *Sclerocactus* ταξινομείται ως ξεχωριστό γένος με άλλα 15 έως 22 είδη.

## Παραπομπές


Πεδιοκακτος
Λευκοστήλη

Η **λευκοστήλη** (λατινική και επιστημονική ονομασία *Leucostele*) είναι γένος δικοτυλήδονων φυτών που ανήκει στην οικογένεια των κάκτων, τα κακτοειδή. Η ονομασία του γένους ετυμολογείται από τις αρχαίες ελληνικές λέξεις *λευκός* και *στήλη*, που διατηρούν την ίδια σημασία και στη νέα ελληνική γλώσσα). Οι λευκοστήλες είναι φυτά ιθαγενή των ερημικών περιοχών της Νότιας Αμερικής.

## Είδη
Σήμερα (Ιούλιος 2023) η βάση δεδομένων *[[Plants of the World Online]]* αποδέχεται τα εξής επτά είδη λευκοστήλης:

## Παραπομπές


## Εξωτερικοί σύνδεσμοι
* H ''Leucostele'' στα *[[Wikispecies]]*

Λευκοστηλη
Ασπρονήσι Νάξου

Το **Ασπρονήσι** ή **Άσπρο** είναι βραχονησίδα στη δυτική πλευρά της Νάξου στις Κυκλάδες η οποία βρίσκεται απέναντι από την παραλία της Πλάκας και του Μάραγκα. 

## Παραπομπές


Κατηγορία:Βραχονησίδες της Νάξου
Νιλ Γκάιμαν

Ο **Νιλ Ρίτσαρντ ΜακΚίνον Γκάιμαν** (γεννημένος με το όνομα **Νιλ Ρίτσαρντ Γκάιμαν** στις 10 Νοεμβρίου 1960) είναι Άγγλος συγγραφέας μικρών ιστοριών φαντασίας, μυθιστορημάτων, κόμικς, graphic novels, ήχου θεάτρου και σεναριογράφος. Τα έργα του περιλαμβάνουν τη σειρά κόμικς Ο Άνθρωπος της Άμμου (**The Sandman**) και τα μυθιστορήματα Καλοί Οιωνοί (**Good Omens**), Ποτέ και Πουθενά (**Neverwhere**), Αστερόσκονη (**Stardust**), Οι γιοί της Αράχνης (**Anansi Boys**), Ο Πόλεμος των Θεών (**American Gods**), Κοραλάιν (**Coraline**) και Το βιβλίο του Νεκροταφείου (**The Graveyard Book**). Ο **Γκάιμαν** έχει κερδίσει πολλά βραβεία, συμπεριλαμβανομένων των βραβείων Χιούγκο (**Hugo)**, Νέμπιουλα (**Nebula)** και Μπράμ Στόκερ (**Bram Stoker)**, καθώς και των μεταλλίων Νιούμπερι (**Newbery)** και Κάρνεγκι (**Carnegie)**. Είναι ο πρώτος συγγραφέας που κέρδισε και τα δύο αυτά μετάλλια για το ίδιο έργο, Το βιβλίο του Νεκροταφείου (2008). Το 2013, το "Ο Ωκεανός στο τέλος του Δρόμου" (**The Ocean at the End of the Lane)** ψηφίστηκε Βιβλίο της Χρονιάς στα Βρετανικά Εθνικά Βραβεία Βιβλίου. Αργότερα προσαρμόστηκε σε θεατρικό έργο το οποίο και ενθουσίασε τους κριτικούς στο Βασιλικό Εθνικό Θέατρο του Λονδίνου.

Από το 2024, πολλές γυναίκες κατηγόρησαν τον Gaiman για σεξουαλική παρενόχληση. Αυτό επηρέασε ή σταμάτησε την παραγωγή αρκετών εκφάνσεων του έργου του.

## Πρώιμα χρόνια και Εκπαίδευση
Ο Νιλ Γκάιμαν γεννήθηκε στις 10 Νοεμβρίου 1960 στο Πόρτσεστερ του Χάμπσαιρ. Από εκεί μετακόμισαν οικογενειακώς το 1965 στην πόλη του Ανατολικού Γκρίνστεντ στην κομητεία του Δυτικού Σάσσεξ.

Ο Νιλ είχε μάθει να διαβάζει από την ηλικία των τεσσάρων ετών, γεγονός που τον βοήθησε στα πρώτα του χρόνια στο σχολείο.

## Δικαστικές Υποθέσεις
Από τον Ιούλιο του 2024, όταν η Tortoise Media δημοσίευσε το podcast *"Master: the allegations against Neil Gaiman"*  ο Νιλ Γκάιμαν κατηγορείται από οκτώ γυναίκες για σεξουαλική κακοποίηση. Οι υποθέσεις έχουν ήδη πάρει το δρόμο της δικαιοσύνης. Ο Γκάιμαν έχει δεχθεί τεράστια ακύρωση από τη βιομηχανία του θεάματος και του βιβλίου , με τον ίδιο πάντως να αρνείται πεισματικά τις κατηγορίες.  Απαιτώντας πάνω από 500,000 δολάρια ως αποζημίωση από την μία εκ των γυναικών, Caroline Wallner, για παραβίαση μεταξύ συμφωνίας τους.   

## Παραπομπές
Κολχικό του Ντοερφλέρ

[μικρογραφία|Το Κολχικό του Ντοερφλέρ  (''Colchicum doerfleri''), Όρος [Όσσα (Κίσσαβος), Λάρισα, Θεσσαλία]]
Το **Κολχικό του Ντοερφλέρ** (επιστ. ονομ. *Colchicum doerfleri*), είναι φυτό που ανήκει στην οικογένεια Κολχικίδες (Colchicaceae) και αποτελεί ενδημικό είδος της Βαλκανικής.

## Ετυμολογία
Το όνομα του είδους "*doerfleri"* δόθηκε προς τιμήν του Αυστριακού Βοτανικού Ignaz Dörfler (1866–1950).

## Γεωγραφική κατανομή
Είναι ενδημικό είδος της Βαλκανικής (Αλβανία, Βουλγαρία, πρώην Γιουγκοσλαβία,) το οποίο στην Ελλάδα κατανέμεται στο κεντρικό ανατολικό και βόρειο ανατολικό τμήμα της, σε πετρώδεις και χαλικώδεις θέσεις, χαμηλού και μέσου υψομέτρου που σε ορισμένες περιοχές, όπως στην περίπτωση της Όσσας, μπορεί να φτάσει μέχρι την κορυφή (1978 μ.).

## Περιγραφή
Διακρίνεται από τα υπόλοιπα είδη του γένους *Colchicum* από την εαρινή άνθηση (ΙΙ-V), παρουσία συνήθως 2 φύλλων κατά την ανθοφορία, βλεφαριδωτά στο κατώτερο ήμισυ, άνθη ωχρά μώβ ή ιόχρωα όχι σημειωμένα, ανθήρες σκοτεινοί με κίτρινη γύρη.

## Τοξικότητα
Όλα τα μέρη του φυτού είναι δηλητηριώδη, ακόμα και τα φύλλα που βγαίνουν την άνοιξη.

## Παραπομπές


## Πηγές
* Lafranchis T. & Sfikas G. 2001, Flowers of Greece (Vol. II).
* StridA. 1980, Φυτά του Ολύμπου
* Strid A. 1986, Mountain Flora of Greece (Vol. 2 )

## Εξωτερικοί σύνδεσμοι
* 
* 

Κατηγορία:Ελληνική χλωρίδα
Άϊκο της Ιαπωνίας

Η **Άϊκο, Πριγκίπισσα Τόσι** (敬宮愛子内親王, *Toshi-no-miya Aiko Naishinnō*, 1 Δεκεμβρίου 2001-) είναι μέλος της Αυτοκρατορικής Οικογένειας της Ιαπωνίας.

## Βιογραφία
Γεννήθηκε την 1 Δεκεμβρίου 2001, κόρη του Ναρουχίτο και της Μασάκο Οουάντα. Μετά τη γέννησή της, ο συνεχιζόμενος διάλογος για την αυτοκρατορική διαδοχή της Ιαπωνίας είχε ως αποτέλεσμα ορισμένοι πολιτικοί να έχουν θετική άποψη για την κατάργηση της περί διαδοχής του θρόνου από αρσενικούς πρίγκιπες που επιβλήθηκε από τους συμμάχους του Β' Παγκοσμίου Πολέμου στο σύνταγμα της Ιαπωνίας . 

Ωστόσο, από τη στιγμή που ο θείος της και ο σημερινός διάδοχος του θρόνου Φουμιχίτο απέκτησε τον γιο του Χισαχίτο τον Σεπτέμβριο του 2006, έγινε ο επόμενος στη σειρά διαδοχής. 

Η Άϊκο παραμένει προς το παρόν εκτός διαδοχής, ενώ η συζήτηση σχετικά με το ενδεχόμενο οι μελλοντικές αυτοκράτειρες να βασιλεύουν συνεχίζονται.

Η πριγκίπισσα Άϊκο ξεκίνησε την εκπαίδευσή της στο νηπιαγωγείο Gakushūin το 2006. Τα ενδιαφέροντά της είναι να γράφει χαρακτήρες kanji, καλλιγραφία, σχοινάκι, να παίζει πιάνο και βιολί και να γράφει ποίηση.

Αναφορές από ανώνυμη πηγή του παλατιού κοντά στην οικογένεια ανέφεραν ότι η Άϊκο παρέχει στη μητέρα της Μασάκο συναισθηματική υποστήριξη στο νέο της ρόλο ως αυτοκράτειρα. Τον Φεβρουάριο του 2020 έγινε δεκτή στο Πανεπιστήμιο Gakushuin όπου σπουδάζει στην Ιαπωνική γλώσσα και λογοτεχνία.

## Παραπομπές


## Εξωτερικοί σύνδεσμοι
* 
* Their Majesties the Emperor and Empress at the Imperial Household Agency website
* Press Conference by Their Imperial Highness The Crown Prince and Crown Princess After the Birth of Her Imperial Highness Princess Aiko
* Press Conference on the occasion of the First Birthday of Her Imperial Highness Princess Aiko (2002) (Written Answers)
* BBC News | Japan's new princess meets the public

Κατηγορία:Πριγκίπισσες της Ιαπωνίας
Κολχικό του Μπιβόνα

[μικρογραφία|Κολχικό του Μπιβόνα (''Colchicum bivonae''), [Χορτιάτης (όρος)|Χορτιάτης, Θεσσαλονίκη]]
Το είδος **Κολχικό του Μπιβόνα** (επιστ. ονομ. *Colchicum bivonae*), ανήκει στην οικογένεια Κολχικίδες (Colchicaceae) και είναι φυτό των Βαλκανίων και της Ιταλίας, με ευρεία εξάπλωση στην Ελλάδα.

## Ετυμολογία
Το όνομα του είδους "*bivonae*" δόθηκε προς τιμήν του Ιταλού από την Σικελία βοτανικού Antonino de Bivona-Bernardi (1774 – 1837), δάσκαλου του Parlatore.

## Εξάπλωση
Είναι είδος της Κεντρικής και Ανατολικής Μεσογείου (Ιταλία, Βαλκανική και Τουρκία). Συναντάται σ’ όλη την Ελλάδα, εκτός Κρήτης και Κυκλάδων, σε σκιερές, πετρώδεις τοποθεσίες.

## Περιγραφή
Φύλλα μέχρι 9 που απουσιάζουν κατά την περίοδο της ανθοφορίας και εμφανίζονται την άνοιξη. Άνθη μεγάλα (τέπαλα 40-67 mm) με ρομβοειδή μοτίβα και ανθήρες σκούρου καφέ χρώματος με κίτρινη γύρη. Ανθίζει τη φθινοπωρινή περίοδο από τέλη Αυγούστου μέχρι τα μέσα Νοέμβρη. 

## Πηγές

* Παπιομύτογλου Β. 2006, Αγριολούλουδα της Ελλάδας, Mediterraneo Editions
* Lafranchis T. & Sfikas G. 2001, Flowers of Greece (Vol. II)
* Pignatti, S. 1982. Flora d’Italia. Vol. 1–3. Bologna: Edagricole
* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας
* Tutin et al. 2005, Flora Europaea Vol 5, Cambridge University Press

## Εξωτερικοί σύνδεσμοι

* 
* 
* 
* 

## Παραπομπές


Κατηγορία:Ελληνική χλωρίδα
Πάπυρος Οξυρύγχου αρ. 222

Ο **Πάπυρος της Οξυρύγχου αρ. 222** (**P. Oxy. 222**, **P. Oxy.** **II 222**) είναι χειρόγραφος κατάλογος νικητών των αρχαίων Ολυμπιακών Αγώνων συντεταγμένος στα ελληνικά από άγνωστο συγγραφέα. Συγκαταλέγεται στους πάπυρους της Οξυρύγχου. και ανακαλύφθηκε το 1897 από τους Bernard Pyne Grenfell και Arthur Surridge Hunt, ενώ δημοσιεύτηκε από τους ίδιους το 1899. Φυλάσσεται στη Βρετανική Βιβλιοθήκη (Department of Manuscripts, Papyrus 1185) στο Λονδίνο .
## Παραπομπές

Κατηγορία:Αρχαίοι Ολυμπιακοί Αγώνες
Ανθρώπινο κεφάλι

μικρογραφία|312x312εσ|Μπροστινή όψη των εξωτερικών χαρακτηριστικών του κεφαλιού
μικρογραφία|317x317εσ|'''Πλάγια όψη εξωτερικών χαρακτηριστικών του κεφαλιού'''
Στα νεογέννητα βρέφη, το μήκος του **κεφαλιού** είναι ίσο με το ένα τέταρτο του ύψους του σώματος. Στους ενήλικες, η αναλογία αυτή ελαττώνεται στο ένα όγδοο. Στο κεφάλι βρίσκονται τα όργανα των αισθήσεων: τα μάτια , τα αυτιά , τα οσφρητικά νεύρα που ανιχνεύουν τις οσμές κι οι θηλές της γεύσης στη γλώσσα. Τα όργανα αυτά στέλνουν μηνύματα στο μεγάλο συντονιστικό κέντρο, τον εγκέφαλο, που βρίσκεται προστατευμένος μέσα στο κρανίο. Βασικά όργανα του προσώπου είναι, επίσης η μύτη και το στόμα. Από τα ρουθούνια περνά ο αέρας και από το στόμα λαμβάνουμε τις τροφές. Τα μαλλιά του κεφαλιού περιορίζουν την απώλεια θερμότητας. Οι ενήλικες άντρες έχουν πυκνή τριχοφυΐα στο πρόσωπο. Το μέγεθος και το σχήμα του κεφαλιού, καθώς και τα χαρακτηριστικά του προσώπου διαφέρουν από άνθρωπο σε άνθρωπο, και σχετίζονται με την γενετική σύσταση κάθε ατόμου.
μικρογραφία|324x324εσ|'''Διατομή κεφαλιού'''

## Παραπομπές


Κατηγορία:Ανθρώπινη κεφαλή και λαιμός
Κίκο της Ιαπωνίας

Η **Κίκο, Διάδοχος Πριγκίπισσα Ακισίνο** (Ιαπωνικά: 皇嗣文仁親王妃紀子, *Kōshi Fumihito Shinnō-hi Kiko*, γεννημένη ως Κίκο Καουασίμα, 11 Σεπτεμβρίου 1966-) είναι η σύζυγος του διαδόχου του αυτοκρατορικού θρόνου της Ιαπωνίας, Φουμιχίτο.

Γεννήθηκε στο Γενικό Νοσοκομείο Σιζουόκα το 1966. Κόρη του καθηγητή του Πανεπιστημίου Gakushuin Τατσουχίκο Καουασίμα και της συζύγου του, Καζούγιο Σουγκιμότο. Στην παιδική της ηλικία, η οικογένεια και οι φίλοι της την αποκαλούσαν "Κίκι". Η πριγκίπισσα, εκτός από ιαπωνικά, μιλάει και αγγλικά και γερμανικά.

Παντρεύτηκε τον Φουμιχίτο στις 29 Ιουνίου 1990. Μαζί απέκτησαν τρία παιδιά:
*Μάκο Κομούρο (γεν. 23 Οκτωβρίου 1991)
*Πριγκίπισσα Κάκο (γεν. 29 Δεκεμβρίου 1994)
*Πρίγκιπας Χισαχίτο (γεν. 6 Σεπτεμβρίου 2006)

Ενώ ήταν έγκυος στο τρίτο της παιδί, διαγνώστηκε με προδρομικό πλακούντα. Στις 14 Δεκεμβρίου 2007, ο γιατρός της ανέφερε ότι η πριγκίπισσα έπασχε από σύνδρομο καρπιαίου σωλήνα, μια κοινή πάθηση σε μεσήλικες γυναίκες.

## Τίτλοι
***11 Σεπτεμβρίου 1966 - 29 Ιουνίου 1990**: *Η Αυτοκρατορική Υψηλότητα* Δεσποινίς Κίκο Καουασίμα
***29 Ιουνίου 1990 - 1 Μαΐου 2019**: *Η Αυτοκρατορική Υψηλότητα* Η Πριγκίπισσα Ακισίνο
***1 Μαΐου 2019 - σήμερα**: *Η Αυτοκρατορική Υψηλότητα* Η Διάδοχος Πριγκίπισσα της Ιαπωνίας

## Παραπομπές


## Εξωτερικοί σύνδεσμοι
* 

Κατηγορία:Πριγκίπισσες της Ιαπωνίας
Σουκούμα γουίκι

thumb|Ουγκαλί και σουκούμα γουίκι
thumb|Ένα μάτσο σουκούμα (λαχανίδες)
Το **σουκούμα γουίκι** είναι ένα πιάτο της Ανατολικής Αφρικής που παρασκευάζεται με λαχανικά, γνωστό ως σουκούμα, μαγειρεμένο με κρεμμύδια και μπαχαρικά. Σερβίρεται συχνά και τρώγεται με ουγκαλί (φτιαγμένο από καλαμποκάλευρο).

Στην Τανζανία, την Κένυα, την Ουγκάντα και άλλα μέρη της Ανατολικής Αφρικής, το κόλγουορτ είναι πιο γνωστό με το όνομά του στα Σουαχίλι, σουκούμα, και συχνά αναφέρεται ως λαχανίδες. Συχνά συγχέεται με το κέιλ. Η κυριολεκτική μετάφραση της φράσης 'sukuma wiki' είναι να «περάσω την εβδομάδα» ή να «επιμηκύνω την εβδομάδα». Είναι ένα λαχανικό που είναι γενικά προσιτό και διαθέσιμο όλο το χρόνο σε αυτή την περιοχή. Αποτελεί μέρος του βασικού πιάτου σε αυτήν την περιοχή μαζί με το ουγκαλί ή σίμα.

## Περιγραφή
Το όνομα της ομάδας καλλιεργητικών ποικιλιών ''acephala'' («χωρίς κεφάλι» στα ελληνικά) αναφέρεται στο γεγονός ότι αυτή η ποικιλία B. oleracea δεν έχει τον συνηθισμένο στενό πυρήνα φύλλων (ένα «κεφάλι») όπως το λάχανο. Το φυτό είναι διετές όπου εμφανίζεται χειμερινός παγετός και πολυετές σε ακόμη πιο ψυχρές περιοχές. Είναι επίσης μέτρια ευαίσθητο στην αλατότητα. Έχει όρθιο μίσχο, που συχνά φτάνει τα δύο πόδια σε ύψος. Το φυτό είναι παρόμοιο και στενά συγγενικό με το κέιλ. Η προετοιμασία διαφέρει από την παραδοσιακή παρασκευή λαχανίδων στις Ηνωμένες Πολιτείες.

## Καλλιέργεια και αποθήκευση
Το φυτό καλλιεργείται εμπορικά για τα παχιά, ελαφρώς πικρά, βρώσιμα φύλλα του. Για καλύτερη υφή, τα φύλλα θα πρέπει να μαζεύονται πριν φτάσουν στο μέγιστο μέγεθος, οπότε τα φύλλα θα είναι παχύτερα και θα πρέπει να μαγειρεύονται διαφορετικά από τα νέα φύλλα. Η ηλικία δεν επηρεάζει τη γεύση. Η γεύση και η υφή εξαρτώνται επίσης από την ποικιλία. Το couve-manteiga και το couve tronchuda εκτιμώνται ιδιαίτερα στη Βραζιλία και την Πορτογαλία.

## Μαγειρική χρήση
Το σουκούμα γουίκι καταναλώνεται για τουλάχιστον 2.000 χρόνια, με στοιχεία που δείχνουν ότι οι Αρχαίοι Έλληνες καλλιέργησαν διάφορες μορφές τόσο του κόλγουορτ όσο και του κέιλ.

Στο Κονγκό, την Ουγκάντα, την Τανζανία και την Κένυα (Ανατολική Αφρική), το κόλγουορτ σε λεπτές φέτες είναι το κύριο συνοδευτικό ενός δημοφιλούς πιάτου που είναι γνωστό ως ουγκαλί (που μερικές φορές ονομάζεται επίσης σίμα, σέμπε ή πόσο), ένα κέικ από καλαμποκάλευρο.Το σουκούμα γουίκι σοτάρεται κυρίως ελαφρά σε λάδι μέχρι να μαλακώσει, αρωματίζεται με κρεμμύδια και αλατίζεται, το οποίο μπορεί να σερβιριστεί είτε ως κύριο πιάτο είτε ως συνοδευτικό σε πιάτα με κρέας (ψάρι, κοτόπουλο, μοσχάρι, χοιρινό). Τα φρέσκα φύλλα σουκούμα γουίκι μπορούν να διατηρηθούν για έως και 10 ημέρες εάν διατηρηθούν στο ψυγείο σε θερμοκρασία πάνω από το μηδέν (1°C), σε υψηλή υγρασία (>95%). Σε οικιακά ψυγεία, το φρέσκο κόλγουορτ μπορεί να αποθηκευτεί για περίπου τρεις ημέρες. Αφού μαγειρευτούν, μπορούν να καταψυχθούν και να διατηρηθούν για μεγαλύτερο χρονικό διάστημα.
## Παραπομπές

Σουκουμα γουικ
Ξενοφών Μουσάς

μικρογραφία|Ξενοφών Μουσάς, Έλληνας Αστρονόμος
Ο **Ξενοφών Μουσάς** (Xenophon Moussas) είναι αστρονόμος, καθηγητής Φυσικής του Διαστήματος στο Πανεπιστήμιο Αθηνών και ένας από τους πρωταγωνιστές της μελέτης του αρχαιότερου υπολογιστή, του Μηχανισμού των Αντικυθήρων.

## Σταδιοδρομία
Έχει διατελέσει senior visiting research fellow στο Imperial College επί τρεις μήνες κατ' έτος για είκοσι έτη, καθηγητής στο Πανεπιστήμιο του Μεξικού, Διευθυντής Εργαστηρίου Αστροφυσικής, Διευθυντής του Αστεροσκοπείου του Πανεπιστημίου Αθηνών, Αντιπρόεδρος του Τμήματος Φυσικής και Διευθυντής του Τομέα Αστροφυσικής του Πανεπιστημίου Αθηνών. Υπήρξε επίσης επισκέπτης καθηγητής στο Εθνικό Αυτόνομο Πανεπιστήμιο του Μεξικού, επισκέπτης ερευνητής στο Αστεροσκοπείο του Παρισιού και επισκέπτης ερευνητής το Ινστιτούτο Μαξ Πλανκ για το Ηλιακό Σύστημα  στη Γερμανία. Είναι μέλος του Δ.Σ. της Ένωσης Ελλήνων Φυσικών και της Διεθνούς Αστρονομικής Ένωσης (IAU).

## Επιστημονικό και συγγραφικό έργο
Έχει δημοσιεύσει 120 άρθρα σε διεθνή επιστημονικά περιοδικά με κριτές, 200 σε διεθνή συνέδρια και 50 σε Ελληνικά περιοδικά. Είναι συγγραφέας όλων  των αστρονομικών λημμάτων της Εκπαιδευτικής Εγκυκλοπαίδειας της Εκδοτικής Αθηνών. Έχει πραγματοποιήσει 700 ομιλίες και δεκάδες εκθέσεις για τον μηχανισμό των Αντικυθήρων σε 15 γλώσσες σε όλο τον Κόσμο, στη NASA, στην UNESCO, σε μουσεία, σχολεία, πανεπιστήμια και πλανητάρια. Έχει επιβλέψει 40 διδακτορικές διατριβές στο Πανεπιστήμιο Αθηνών, στο Observatoire de Paris, στο Imperial College, στα Πανεπιστήμια της Αλεξάνδρειας και του Καΐρου, καθώς και στο Max Planck Sonnensystem. Το πεδίο της επιστημονικής του έρευνας εκτείνεται στη Διαστημική Φυσική, στον Ήλιο, στους Πλανήτες, στους Δορυφόρους, στο Μηχανισμό των Αντικυθήρων, στην Ιστορία της Αστρονομίας και στη Φιλοσοφία των Επιστημών. Συμμετέχει σε πολλά διαστημικά πειράματα της NASA και του ESA. Είναι συγγραφέας 5 βιβλίων, εκ των οποίων το ένα έχει εκδοθεί στην Ρωσική και τα υπόλοιπα είναι υπό έκδοση στην Γαλλική, Βουλγαρική και Αλβανική γλώσσα.

## Διακρίσεις

* Βραβείο της NASA
* Βραβείο Αμερικανικής Εταιρείας Γεωφυσικής
* Επίτιμος διδάκτωρ Διεθνούς Ακαδημίας Παιδείας και Επιστημών Ουκρανίας.

## Εργογραφία

* Μηχανισμός των Αντικυθήρων, ΠΙΝΑΞ, Εκδόσεις Ελληνική Φυσική Εταιρεία, Αθήνα, 2011, 2012 (2η έκδοση)
* Μηχανισμός των Αντικυθήρων, Κ. Δ. Μουσάς, Νομός Αττικής, 2013.
* Μηχανισμός των Αντικυθήρων, ο αρχαιότερος υπολογιστής και μηχανικός Κόσμος, Canto Mediterraneo, 2018.
* Ο Μηχανισμός των Αντικυθήρων «Πίναξ». Το πρώτο μηχανικό σύμπαν. Ο παλαιότερος υπολογιστής και αστρονομικό όργανο (υπό έκδοση).
* Ο Μηχανισμός των Αντικυθήρων (στα βουλγαρικά, υπό έκδοση).
* Mekanizmit Antikythera, (στα αλβανικά, υπό έκδοση).

## Παραπομπές


## Εξωτερικοί σύνδεσμοι
* https://www.youtube.com/@xenophonmoussas5287/videos
* https://www.youtube.com/results?search_query=xenophon+moussas
* https://www.youtube.com/@Fryktories-Web-TV/search?query=ξενοφών
* https://www.youtube.com/results?search_query=ξενοφών+Μουσας
Σούζαν Χολ

Η **Σούζαν Μαίρη Χολ** (αγγλικά: **Susan Mary Hall** το γένος **Cole**, 1955), είναι Βρετανίδα πολιτικός η οποία υπηρετεί ως Μέλος της Συνέλευσης του Μεγαλύτερου Λονδίνου από το 2017.  

Στο παρελθόν υπηρέτησε και ως Ηγέτης των Συντηρητικών του Λονδίνου από το 2019 έως το 2023.  

Ήταν η πρώτη γυναίκα υποψήφια των Συντηρητικών για Δήμαρχος του Λονδίνου στις δημοτικές εκλογές του 2024 στις οποίες ηττήθηκε λαμβάνοντας το χειρότερο ποσοστό που έχουν πάρει οι συντηρητικοί στο Λονδίνο, 32% έναντι 43% του νυν δημάρχου του Εργατικού Κόμματος Σαντίκ Kαν.

## Παραπομπές


## Δείτε επίσης
* Λονδίνο

## Εξωτερικοί σύνδεσμοι
* www.telegraph.co.uk

Κατηγορία:Άγγλοι βιογράφοι
Κατηγορία:Βρετανοί πολιτικοί
14 Μπαγκατέλες

Οι ***14 Μπαγκατέλες***, Sz.38, BB 50· 3ο Σετ, έργο 6 () είναι μία σειρά από 14 κομμάτια για σόλο πιάνο που γράφτηκαν την άνοιξη του 1908 από τον Ούγγρο συνθέτη Μπέλα Μπάρτοκ. Η πρώτη εκτέλεση έγινε από τον ίδιο τον συνθέτη στις 29 Ιουνίου 1908, στο Βερολίνο. Το έργο δημοσιεύτηκε τον επόμενο χρόνο στη Βουδαπέστη από τον Ροσνιάι Κάρολυ. 

Οι *14 Μπαγκατέλες*, οι οποίες συντέθηκαν το ίδιο έτος με τα *[[Δέκα Εύκολα Κομμάτια]]*, είχαν πειραματικό χαρακτήρα και σήμαναν την απομάκρυνση του Μπάρτοκ από την τονική μουσική του 19ου αιώνα. Το έργο έχει έντονα ατονικά στοιχεία και ο Μπάρτοκ υιοθέτησε για αυτό μερικές συνθετικές τεχνικές του Κλωντ Ντεμπυσί και του Άρνολντ Σένμπεργκ.

## Ιστορία
Το 1905, έχοντας ερευνήσει, μαζί με τον συνθέτη Ζόλταν Κόνταϊ, την ουγγρική λαϊκή μουσική, ο Μπάρτοκ διαμόρφωσε την άποψη ότι οι παραδοσιακές μουσικές αναπτύσσονταν σε ένα πολυπολιτισμικό περιβάλλον όπου γινόταν ενεργή ανταλλαγή ιδεών ανάμεσα στους πολιτισμούς. Η πρώτη μπαγκατέλα του έργου έχει στοιχεία πολυπολιτισμικής λαϊκής μουσικής. Σε αυτήν, ο συνθέτης χρησιμοποιεί άλλον οπλισμό στο αριστερό χέρι και άλλο στο δεξί.

Ο συγγραφέας και μουσικοκριτικός του περιοδικού *[[The New Yorker]]*, Άλεξ Ρος, επεσήμανε ότι σε αυτό το έργο η «περιφραγμένη ψυχή του Μπάρτοκ ανοίγεται στο χάος του εξωτερικού κόσμου».

## Κατάλογος των κομματιών

## Δείτε επίσης

* Κατάλογος συνθέσεων για σόλο πιάνο του Μπέλα Μπάρτοκ
* Μπαγκατέλα
* Δέκα Εύκολα Κομμάτια

## Παραπομπές

Κατηγορία:Μπέλα Μπάρτοκ
Πρίμα Ντιβιζιόνε

Η **Πρίμα Ντιβιζιόνε** (Prima Divisione) ήταν το όνομα του πρώτου επιπέδου του ιταλικού πρωταθλήματος ποδοσφαίρου από το 1921 έως το 1926.  Η διοργάνωση ιδρύθηκε αρχικά σε αντίθεση με την Ιταλική Ομοσπονδία Ποδοσφαίρου από τους πλουσιότερους συλλόγους της Βόρειας Ιταλίας, οι οποίοι διαφωνούσαν με την παλιά μορφή του πρωταθλήματος, βασισμένη σε πληθώρα περιφερειακών ομάδων. Το 1921–22, πραγματοποιήθηκαν δύο ταυτόχρονα πρωταθλήματα, προτού η Ι.Ο.Π.(Ιταλική Ομοσπονδία Ποδοσφαίρου) αποδεχτεί τη νέα μορφή για τη σεζόν 1922–23. 

## Ιστορία
Η Πρίμα Ντιβιζιόνε χωρίστηκε σε δύο πρωταθλήματα: Lega Nord *(Βόρεια Λίγκα)* και Lega Sud *(Νότια Λίγκα)*. Το πρωτάθλημα Lega Nord ήταν η κύρια διοργάνωση και ήταν χωρισμένο σε δύο ομίλους των δώδεκα ομάδων ο καθένας. Οι νικητές των δύο ομίλων προκρίθηκαν στον τελικό *(Τελικός της Βόρειου Λίγκας)* ενώ οι τελευταίες ομάδες υποβιβάστηκαν στη Σεκόντα Ντιβιζιόνε *(Seconda Division),* δεύτερη κατηγορία της Ιταλίας. Το πρωτάθλημα Lega Sud εξακολουθούσε να χωρίζεται σε πολλούς περιφερειακούς ομίλους: οι δύο καλύτερες ομάδες της Καμπανίας, του Λάτσιο και της Απουλία και οι νικητές των ομίλων Σικελίας και Μάρκε προκρίθηκαν στους ημιτελικούς *(Ημιτελικοί της Νότιας Λίγκας)* δύο ομίλων. Οι νικητές των ημιτελικών προκρίνονταν στον τελικό. Οι νικητές των δύο πρωταθλημάτων προκρίθηκαν στον Finalissima (κυριολεκτικά *Ο Μεγαλύτερος Τελικός*). Η ομάδα που κέρδισε τον εθνικό τελικό κέρδισε το σκουντέτο, που πρωτοπαρουσιάστηκε για την πρωταθλήτρια Τζένοα του 1923-24. 

Λόγω της φασιστικής *Χάρτας του Βιαρέτζιο*, το 1926 το πρωτάθλημα Πρίμα Ντιβιζιόνε μετονομάστηκε σε Ντιβιζιόνε Νατσιονέλε *(Divisione Nazionale)*, συγχωνεύοντας τους καλύτερους συλλόγους της Νότιας στη Βόρεια Λίγκα. Το δεύτερο επίπεδο του ιταλικού ποδοσφαίρου πήρε το όνομα Πρίμα Ντιβίζιοναλ (Prima Divisional), όπως συνέβη στην Αγγλία το 1992. Το 1929 με τη δημιουργία των πρωταθλημάτων Σέριε Α και Σέριε Β η Πρίμα Ντιβιζιόνε έγινε το τρίτο επίπεδο του ιταλικού ποδοσφαίρου, ενώ το 1935 με τη δημιουργία του πρωταθλήματος Σέριε Γ η Πρίμα Ντιβιζιόνε έγινε το τέταρτο επίπεδο του ιταλικού ποδοσφαίρου. Το 1948 με τη δημιουργία του πρωταθλήματος Προμοτσιόνε (Promozione) η Πρίμα Ντιβιζιόνε έγινε το πέμπτο επίπεδο του ιταλικού πρωταθλήματος. Το 1952 με τη δημιουργία του πρωταθλήματος Σέριε Δ η Πρίμα Ντιβιζιόνε έγινε το έκτο επίπεδο. Το 1959 το πρωτάθλημα Πρίμα Ντιβιζιόνε αντικαταστάθηκε από τα τοπικά πρωταθλήματα Πρίμα Κατεγκόρια (Prima Categoria), Σεκόντα Κατεγκόρια (Seconda Categoria) και Τέρζα Κατεγκόρια (Terza Categoria).

## Νικητές

### Νικητές (Lega Nord)

### Νικητές (Lega Sud)

## Βόρεια Λίγκα

### Ιδρυτικά μέλη

### Οι ομάδες που προσχώρησαν από την Ι.Ο.Π.

### Ομάδες που προβιβάστηκαν

## Παραπομπές


## Εξωτερικοί σύνδεσμοι
*
Άμβλωση στο Αζερμπαϊτζάν

Η **[[άμβλωση]] στο [[Αζερμπαϊτζάν]]** είναι νόμιμη κατόπιν αιτήματος έως και 12 εβδομάδες της εγκυμοσύνης, μεταξύ 12 και 28 εβδομάδων για μια σειρά κοινωνικών, οικονομικών και ιατρικών λόγων. Μετά τις 28 εβδομάδες είναι νόμιμη για συνθήκες που απειλούν τη ζωή.

Ο νόμος για την έκτρωση στο Αζερμπαϊτζάν βασίζεται στο νόμο της πρώην ΕΣΣΔ και δεν έχει ενημερωθεί από την ανεξαρτησία του το 1991.

## Παραπομπές

Κατηγορία:Υγειονομική περίθαλψη στο Αζερμπαϊτζάν
Αλεξέι Εκίμοφ

Ο **Αλεξέι Εκίμοφ** (αγγλ. *Alexey Ivanovich Ekimov*, **) (γεννημένος το 1945) είναι διακεκριμένος Ρώσος φυσικός, νομπελίστας Χημείας, που ανακάλυψε τους ημιαγωγούς - νανοκρυστάλλους γνωστούς ως κβαντικές κουκκίδες, ενώ εργαζόταν στο Κρατικό Οπτικό Ινστιτούτο Vavilov. 

Το 1967 αποφοίτησε από τη Φυσική Σχολή του Κρατικού Πανεπιστημίου του Λένινγκραντ. Του απονεμήθηκε το Κρατικό Βραβείο Επιστήμης και Μηχανικής της ΕΣΣΔ το 1975 για ερευνητική εργασία του για τον προσανατολισμό του σπιν ηλεκτρονίων στους ημιαγωγούς. Είναι συναποδέκτης του βραβείου RW Wood 2006 της Optical Society of America για την *«ανακάλυψη νανοκρυσταλλικών κβαντικών κουκκίδων και πρωτοποριακές μελέτες των ηλεκτρονικών και οπτικών ιδιοτήτων τους»*.

Από το 1999 ζει και εργάζεται στις Ηνωμένες Πολιτείες Αμερικής ως επιστήμονας για την Nanocrystals Technology, εταιρεία που εδρεύει στην Πολιτεία της Νέας Υόρκης.

Το 2023 ο Εκίμοφ και οι χημικοί Moungi Bawendi και Louis E. Brus υπήρξαν οι αποδέκτες του Νόμπελ Χημείας «*για την ανακάλυψη και τη σύνθεση κβαντικών κουκκίδων*».

## Παραπομπές


Κατηγορία:Σοβιετικοί φυσικοί
Κατηγορία:Ρώσοι φυσικοί
Κατηγορία:Φυσικοχημικοί
Κατηγορία:Βραβευμένοι με Νόμπελ Χημείας
Κατηγορία:Φυσικοί του 20ού αιώνα
Κατηγορία:Φυσικοί του 21ου αιώνα
Κέιμπριτζ Μπέι

Το **Κέιμπριτζ Μπέι** (αγγλικά: Cambridge Bay, ινουιννακτούν: Iqaluktuuttiaq, ινουκτιτούτ: ᐃᖃᓗᒃᑑᑦᑎᐊᖅ) είναι οικισμός επί της νήσου Βικτώριας στην περιοχή Κιτικμεότ στο Νούναβουτ του Καναδά. Είναι ο μεγαλύτερος οικισμός στη νήσο Βικτώρια. Το Κέιμπριτζ Μπέι πήρε το όνομά του από τον Πρίγκιπα Αδόλφο, Δούκα του Κέιμπριτζ, ενώ το παραδοσιακό όνομα στην γλώσσα ινουιννακτούν για την περιοχή είναι *Ικαλουκτουτιάκ* που σημαίνει «καλό μέρος για ψάρεμα».

Η παραδοσιακή γλώσσα της περιοχής είναι τα ινουιννακτούν τα οποία γράφονται χρησιμοποιώντας το λατινικό αλφάβητο και όχι τις συλλαβές του συστήματος γραφής Ινουκτιτούτ. Όπως στο Κουγλουκτούκ, στο Μπάθερστ Ίνλετ και στο Ουμινγκμακτόκ, οι συλλαβές σπάνια εμφανίζονται, και χρησιμοποιούνται κυρίως από την κυβέρνηση του Νουναβούτ.

Το Κέιμπριτζ Μπέι αποτελεί τη μεγαλύτερη στάση για επιβατηγά και ερευνητικά πλοία που διασχίζουν το Βορειοδυτικό Πέρασμα του Αρκτικού Ωκεανού, μια αμφισβητούμενη περιοχή που η Κυβέρνηση του Καναδά ισχυρίζεται ότι είναι Καναδικά Εσωτερικά Ύδατα, ενώ άλλα έθνη δηλώνουν ότι αυτά είναι είτε χωρικά είτε διεθνή ύδατα.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νούναβουτ
Χρυσή Μπάλα του 2004

[μικρογραφία| Ο νικητής της Χρυσής Μπάλας 2004 [Αντρέι Σεβτσένκο]]
Η **Χρυσή Μπάλα του 2004**, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη της UEFA, τον Ουκρανό επιθετικό Αντρέι Σεβτσένκο στις 13 Δεκεμβρίου 2004.  Στις 9 Νοεμβρίου 2004, ανακοινώθηκε η λίστα των 50 ανδρών παικτών που συντάχθηκε από μια ομάδα ειδικών από το *[[France Football]]*.  Συμμετείχαν 52 ψηφοφόροι, από τις εξής χώρες: Αλβανία, Ανδόρα, Αρμενία, Αυστρία, Αζερμπαϊτζάν, Λευκορωσία, Βέλγιο, Βοσνία-Ερζεγοβίνη, Βουλγαρία, Κροατία, Κύπρος, Τσεχία, Δανία, Αγγλία, Εσθονία, Νησιά Φερόε, Φινλανδία, Γαλλία, Γεωργία, Γερμανία, Ελλάδα, Ουγγαρία, Ισλανδία, Ισραήλ, Ιταλία, Καζακστάν, Λετονία, Λιχτενστάιν, Λιθουανία, Λουξεμβούργο, Μακεδονία, Μάλτα, Μολδαβία, Ολλανδία, Βόρεια Ιρλανδία, Νορβηγία, Πολωνία, Πορτογαλία, Δημοκρατία της Ιρλανδίας, Ρουμανία, Ρωσία, Σαν Μαρίνο, Σκωτία, Σλοβακία, Σλοβενία, Ισπανία, Σουηδία, Ελβετία, Τουρκία, Ουκρανία, Ουαλία και Γιουγκοσλαβία. Ο καθένας επέλεξε μια πρώτη (5 πόντους), δεύτερη (4 πόντους), τρίτη (3 πόντους), τέταρτη (2 πόντους) και πέμπτη επιλογή (1 πόντος). 

Ο Αντρέι Σεβτσένκο ήταν ο τρίτος Ουκρανός που κέρδισε το βραβείο μετά τον Όλεγκ Μπλαχίν (1975) και τον Ιγκόρ Μπελάνοφ (1986).  Τερμάτισε πρώτος σκόρερ στη Σέριε A την σεζόν 2003–04, σκοράροντας 24 γκολ σε 32 αγώνες, καθώς η ομάδα του κέρδισε τον τίτλο του πρωταθλήματος. Ο καλύτερος τερματοφύλακας στη λίστα ήταν ο Τζιανλουίτζι Μπουφόν (Ιταλία) που τερμάτισε στην 17η θέση (από κοινού με τους Τραϊανό Δέλλα, Φερνάντο Μοριέντες, Φρανκ Λάμπαρντ και Ντιντιέ Ντρογκμπά). Ο Ρικάρντο Καρβάλιο (Πορτογαλία) ήταν ο κορυφαίος αμυντικός στη λίστα, στην ένατη, ενώ ο Ντέκο (Πορτογαλία) ήταν ο κορυφαίος μέσος στη δεύτερη θέση.

## Κατάταξη

### Ψηφισμένοι παίκτες

### Παίκτες χωρίς ψήφο
Οι ακόλουθοι 21 παίχτες ήταν αρχικά σε διεκδίκηση για τη Χρυσή Μπάλα του 2004, αλλά δεν έλαβαν καμία ψήφο:

## Παραπομπές

## Εξωτερικοί σύνδεσμοι

* Επίσημη ιστοσελίδα ''France Football''
* Rec. Αθλημα. Ίδρυμα Στατιστικών Ποδοσφαίρου - Αποτελέσματα ψηφοφορίας "Ballon d'Or" 2004
Κατηγορία:Χρυσή Μπάλα
Pixel 8

μικρογραφία|Pixel 8 Pro

Τα **Pixel 8** και **Pixel 8 Pro** είναι ένα ζευγάρι smartphone Android που σχεδιάστηκε, αναπτύχθηκε και διατίθεται στην αγορά από την Google ως μέρος της σειράς προϊόντων Google Pixel. Λειτουργούν ως διάδοχοι των Pixel 7 και Pixel 7 Pro, αντίστοιχα. Η πρώτη προεπισκόπηση των τηλεφώνων έγινε τον Μάιο του 2023.

Τα Pixel 8 και Pixel 8 Pro ανακοινώθηκαν επίσημα στις 4 Οκτωβρίου 2023, στην ετήσια εκδήλωση Made by Google και θα κυκλοφορήσουν στις 12 Οκτωβρίου.

## Ιστορία
Τον Μάιο του 2023, η 9to5Google ανέφερε ότι η Google σκόπευε να κυκλοφορήσει τα Pixel 8 και Pixel 8 Pro στα τέλη του 2023. Τα τηλέφωνα εγκρίθηκαν από την Ομοσπονδιακή Επιτροπή Επικοινωνιών (FCC) τον Αύγουστο του ίδιου έτους. Μετά την προεπισκόπηση των τηλεφώνων τον Σεπτέμβριο, η Google ανακοίνωσε επίσημα τα τηλέφωνα στις 4 Οκτωβρίου, μαζί με το Pixel Watch 2 και την τρίτη γενιά Pixel Buds, στην ετήσια εκδήλωση Made by Google. Οι προπαραγγελίες έγιναν διαθέσιμες την ίδια μέρα, με τα τηλέφωνα να έχουν προγραμματιστεί να κυκλοφορήσουν στις 12 Οκτωβρίου σε 20 χώρες.

## Παραπομπές

Κατηγορία:Google
Κατηγορία:Κινητά τηλέφωνα
Κατηγορία:Έξυπνα τηλέφωνα
Μυρίανθος

Ο **μυρίανθος** (λατινική και επιστημονική ονομασία *Myrianthus*) είναι γένος δικοτυλήδονων φυτών που ανήκει στην οικογένεια της τσουκνίδας, τα κνιδοειδή. Οι μυρίανθοι συναντώνται κυρίως στην υποσαχάρια Αφρική. Τα είδη του μυρίανθου έχουν διαφορετικές μορφολογίες: το ένα είναι δέντρο, άλλα θάμνοι και άλλα αναρριχώμενα. Τα φύλλα τους είναι απλά, εκφυόμενα στις δύο πλευρές μίσχου-άξονα ή με φοινικοειδή διάταξη. Οι μυρίανθοι είναι δίοικα φυτά, δηλαδή υπάρχουν αρσενικά και θηλυκά φυτά.

Τα φύλλα του είδους *[[Myrianthus arboreus]]* αποτελούν σημαντική πηγή τροφής στις πολιτείες του Δέλτα και του Έντο στη Νιγηρία, όπου το φυτό είναι γνωστό ως *ujuju*. Ο καρπός του είναι επίσης εδώδιμος.

## Είδη
Συνολικά έχουν περιγραφεί 13 είδη που κατά καιρούς εντάσσονταν στο γένος *Myrianthus*, αλλά σήμερα γίνονται γενικώς δεκτά ως μέλη μόνο τα εξής τέσσερα είδη:

* *[[Myrianthus arboreus]]* («μυρίανθος ο δενδρώδης»)
* *[[Myrianthus holstii]]*
* *[[Myrianthus preussii]]*
* *[[Myrianthus serratus]]* («μυρίανθος ο οδοντωτός»)

## Παραπομπές


Μυριανθος
Ιμπαντισμός

Το **κίνημα Ιμπαντί** ή **Ιμπαντισμός** (αραβικά: الإباضية, προφ.: αλ-Ιμπαντίγια) είναι σχολή του Ισλάμ. Έχει ονομαστεί από ορισμένους ως ο τρίτος κλάδος του Ισλάμ, μαζί με το Σουνιτικό και το Σιιτικό Ισλάμ. Οι ακόλουθοι του Ιμπαντισμού είναι γνωστοί ως Ιμπαντίτες.

Ο Ιμπαντισμός εμφανίστηκε περίπου 60 χρόνια μετά τον θάνατο του ισλαμικού προφήτη Μωάμεθ το 632 μ.Χ. ως ήπια σχολή του κινήματος των Χαριζιτών, αν και οι σύγχρονοι Ιμπαντίτες αντιτίθενται σθεναρά στο να ταξινομηθούν ως Χαριζίτες.

Ο Ιμπαντισμός είναι σήμερα το μεγαλύτερο μουσουλμανικό δόγμα στο Ομάν, αλλά ασκείται επίσης σε μικρότερο βαθμό στην Αλγερία (Μ'Ζαμπ), την Τυνησία (Τζέρμπα), τη Λιβύη (Ναφούσα) και την Τανζανία (Ζανζιβάρη). Κατά τη διάρκεια της ισλαμικής ιστορίας, ιδιαίτερα υπό τους Ομεϋάδες και τους Αλμοραβίδες, και συνεχίζοντας μέχρι τη σύγχρονη εποχή, οι Ιμπαντίτες αντιμετώπισαν θρησκευτικές διώξεις στον μουσουλμανικό κόσμο.

## Παραπομπές


Κατηγορία:Κλάδοι του Ισλάμ
Νοθοκνίδη

Η **νοθοκνίδη** (λατινική και επιστημονική ονομασία *Nothocnide*) είναι γένος δικοτυλήδονων φυτών που ανήκει στην οικογένεια της τσουκνίδας, τα κνιδοειδή. Οι μυρίανθοι συναντώνται κυρίως στη Μαλαισία, την Ινδονησία, τις Φιλιππίνες και άλλα νησιά του νοτιοδυτικού Ειρηνικού Ωκεανού.

## Είδη
Σήμερα αναγνωρίζονται γενικότερα στο γένος *Nothocnide* τα εξής τέσσερα είδη:

* *[[Nothocnide discolor]]*, (C.B.Rob.) Chew
* *[[Nothocnide melastomatifolia]]*, (K.Schum.) Chew
* *[[Nothocnide mollissima]]*, (Wedd.) Chew
* *[[Nothocnide repanda]]*, (Blume) Blume

## Παραπομπές


Νοθοκνιδη
Τριβιζάς

Το ελληνικό επώνυμο **Τριβιζάς** μπορεί να αναφέρεται σε κάποιο από τα παρακάτω πρόσωπα:

* Ευγένιος Τριβιζάς (γενν. 1946), συγγραφέας και καθηγητής της εγκληματολογίας
* Λεωνίδας Τριβιζάς (1929-2022), σκηνοθέτης του θεάτρου και καθηγητής σε δραματικές σχολές
* Σωτήρης Τριβιζάς (γενν. 1960), ποιητής, δοκιμιογράφος και μεταφραστής
Χρονόπουλος

Το ελληνικό επώνυμο **Χρονόπουλος** μπορεί να αναφέρεται σε κάποιο από τα παρακάτω πρόσωπα:

* Δημήτριος Χρονόπουλος (1907-1992), δημοσιογράφος και θεατρικός συγγραφέας
* Διαγόρας Χρονόπουλος (1939-2015), σκηνοθέτης
* Λάμπης Χρονόπουλος (1922-2010), ποιητής, αντιστασιακός και συγγραφέας
* Πάνος Χρονόπουλος (1893-1970), συγγραφέας και ποιητής
* Πανταζής Χρονόπουλος (1947-2024), δήμαρχος Ζαχάρως
* Τεντ Χρονόπουλος (γενν. 1972), Ελληνοαμερικανός ποδοσφαιριστής

## Δείτε επίσης
* Μαίρη Χρονοπούλου (γενν. 1933), ηθοποιός και τραγουδίστρια
* Νένα Χρονοπούλου (γενν. 1968), ηθοποιός, συγγραφέας, στιχουργός και ακτιβίστρια
WebOS

Το **webOS** είναι πλατφόρμα λογισμικού με επίκεντρο τον ιστό και εστιασμένη στη χρηστικότητα για έξυπνες συσκευές, η οποία έχει αποδείξει την απόδοση και τη σταθερότητά της σε περισσότερες από 70 εκατομμύρια Smart TV της LG. Το webOS έχει προχωρήσει πολύ και έχει εξελιχθεί σε μια πλατφόρμα λογισμικού που εφαρμόζεται σε ένα ευρύτερο φάσμα προϊόντων.

Το έργο ανοιχτού κώδικα του webOS, που ονομάζεται webOS Open Source Edition (OSE), ανακοινώθηκε τον Μάρτιο του 2018 με τη φιλοσοφία της ελεύθερης πλατφόρμας, της ελεύθερης συνεργασίας και της ελεύθερης συνδεσιμότητας. Εκτός από την βασική αρχιτεκτονική του webOS, το webOS OSE προσφέρει πρόσθετες δυνατότητες που επιτρέπουν την επέκταση σε ποικίλους τομείς του κλάδου.
Γιόχαν Φρήντριχ Κλοτς

Ο **Γιόχαν Φρήντριχ Κλοτς** (γερμ. *Johann Friedrich Klotzsch*, 9 Ιουνίου 1805 – 5 Νοεμβρίου 1860) ήταν Γερμανός βοτανολόγος και φαρμακοποιός. Το βασικό έργο του επικεντρώθηκε στη μυκητολογία, με τη μελέτη και την περιγραφή πολλών ειδών μανιταριών.

Ο Κλοτς γεννήθηκε στη Βιτεμβέργη. Αρχικώς μαθήτευσε ως πρακτικός φαρμακοποιός, αλλά αργότερα σπούδασε φαρμακευτική και βοτανική στο Βερολίνο. Από το 1830 μέχρι το 1832 ήταν έφορος της φυτολογικής συλλογής του Γουίλιαμ Τζάκσον Χούκερ στο Πανεπιστήμιο της Γλασκώβης. Ξεκινώντας το 1834, ο Κλοτς συνέλεγε φυτά ταξιδεύοντας στη Σαξονία, τη Βοημία, την Αυστρία, τη Στυρία και πιθανώς και στην Ουγγαρία. Το 1838 αντικατέστησε τον Άντελμπερτ φον Σαμίσο (1781-1838) ως έφορος και διευθυντής του Βασιλικού Φυτολογίου στο Βερολίνο.

Το γένος σκιαδοφόρων φυτών *[[Klotzschia]]*, καθώς και είδη φυτών όπως η *[[Eugenia klotzschiana]]* ή η *[[Acianthera klotzschiana]]*, ονομάζονται έτσι προς τιμή του Γιόχαν Φρήντριχ Κλοτς.

* Η πρότυπη συντομογραφία **Klotzsch** χρησιμοποιείται διεθνώς για να υποδηλώσει τον Γιόχαν Φρήντριχ Κλοτς σε επιστημονικές αναφορές βοτανικών ονομασιών.

## Επιλεγμένα έργα
* *Mykologische Berichtigungen zu der nachgelassenen Sowerbyschen Sammlung, so wie zu den wenigen in Linneschen Herbarium vorhandenen Pilzen nebst Aufstellung einiger ausländischer Gattungen und Arten* (= «Μυκητολογικοί προσδιορισμοί για τα παραρτήματα της συλλογής της Οικογενείας Sowerby, για κάποιους μύκητες στο Φυτολόγιο του Λινναίου, με παρουσίαση ορισμένων εκ των ξένων γενών και ειδών»), δημοσιεύθηκε στο περιοδικό *Linnaea*, τόμος 7, σσ. 193-203, το έτος 1832
* *Herbarium vivum mycologicum sistens fungorum per totam Germaniam crescentium collectionem perfectam* (= «Μυκητολογικό φυτολόγιο για την επαύξηση και την τελειοποίηση της συλλογής όλων των μυκήτων της Γερμανίας»), 1832. Το κάθε αντίτυπο αυτού του έργου περιέχει αποξηραμένα δείγματα μυκήτων.

## Παραπομπές


Κατηγορία:Γερμανοί βοτανολόγοι
Κατηγορία:Βοτανολόγοι του 19ου αιώνα
Κατηγορία:Μέλη της Πρωσικής Ακαδημίας Επιστημών